Publication: Magyar Közlöny
Issue: MK-2002-91 (Year: 2002, Number: 91)
Era: 1990-2004
Section: Függelék a 7/2002. (VI. 29.) GKM—BM—KvVM együttes rendelet 11. számú mellékletéhez
Paragraph Index: 621

3. A környezetvédelmi felülvizsgálat végzésére feljogosított tanúsítványadók és ügyintézõk ellenõrzése 3.1. A területi közlekedési felügyelet az illetékességi területén mûködõ tanúsítványadókról, a tanúsítványadói tevékenység végzéséhez elõírt képzést és továbbképzést sikeresen teljesítõkrõl nyilvántartást vezet. A nyilvántartásnak a 10. számú melléklet 8. pontja szerinti bizonyítványban szereplõ, a tanúsítványadó személyére, feljogosításának terjedelmére, a feljogosítás érvényességére (a soron következõ továbbképzés dátumára) vonatkozó adatokat kell tartalmaznia. 3.2. A 3.1. pont szerinti nyilvántartást, illetve az abban bekövetkezett változásokat a területi közlekedési felügyelet havonta jelenti a KFF-nek. A jelentés alapján a KFF nyilvántartást vezet a tanúsítványadókról. A KFF nyilvántartásából a környezetvédelmi felülvizsgálatra feljogosított szervezet képviselõje díjmentesen információt kérhet. 3.3. A nyilvántartás alapján a továbbképzési kötelezettséget nem teljesítõ tanúsítványadót a területi közlekedési felügyelet felszólítja továbbképzésen való részételre. A továbbképzést felszólítás ellenére 3 hónapon belül nem teljesítõ tanúsítványadót törli saját nyilvántartásából, illetve kezdeményezi a KFF nyilvántartásából való törlését. 3.4. A területi közlekedési felügyelet szakmai felügyeleti és ellenõrzési jogkörében ellenõrzi 3.4.1. a tanúsítványadó által elvégzett környezetvédelmi felülvizsgálat alapján kiállított „Tanúsítvány”-on feltüntetett megállapítások és hibák valódiságát, minõsítését és szakmai megalapozottságát, 3.4.2. a felülvizsgálat elõírásoknak megfelelõ végrehajtását, beleértve a vizsgálat dokumentálását is, 3.4.3. a tanúsítványadó jogosultságát az általa igazolólappal és plakettel ellátott gépkocsi környezetvédelmi felülvizsgálatára, 3.4.4. a tanúsítványadó által használt eszközök megfelelõségét (hitelesítés, pontosságellenõrzés, adatbázis stb.) a felülvizsgálat idõpontjában, és azok szakszerû kezelését, 3.4.5. a tanúsítványok, igazolólapok, plakettek kezelésére vonatkozó ügyviteli szabályok betartását, 3.4.6. a hatósági díj alkalmazásának szabályszerûségét, a számla és az elvégzett felülvizsgálat összhangját. 3.5. Az ellenõrzés során tapasztaltakról a kijelölt felülvizsgáló állomás vezetõjét tájékoztatni kell, és az érdemi megállapításokat az ellenõrzésrõl készült jegyzõkönyvben kell rögzíteni. Az ellenõrzés alapján tett megállapításokra a kijelölt felülvizsgáló állomás vezetõje észrevételt tehet, a megállapítás megalapozottságának vitatása esetén kérheti a területi közlekedési felügyelet vezetõje, valamint a gépjármûfenntartót képviselõ szakmai érdekképviseleti szervezet által együttesen kijelölt szakértõk által történõ felülvizsgálatot. 3.6. A területi közlekedési felügyelet vezetõje — az ellenõrzõ személy vagy ellenõrzõ szerv által a jegyzõkönyvben rögzített — vita esetén a 3.5. pont szerint felkért szakértõk által megerõsített — ténymegállapítás alapján a tanúsítványadót e tevékenység gyakorlásától a 3.6.1. vagy 3.6.2. pont szerinti idõtartamra eltiltja.

Source: https://magyarkozlony.hu/hivatalos-lapok/a48a9cf1424d68d564d5e98167630fd83cd5205a/dokumentumok/ac4f7dd813244e0ebe54054182fe446f2b4a24f5/letoltes